Historikeren Harry Fett antok at lette foldestoler hadde vært benyttet også i Norge tilbake til forhistorisk tid, med henvisning til den bevarte bronsealderstolen fra Danmark. Fra Norge er det ikke gjort funn fra middelalder eller tidligere, men typen finnes avbildet på segl og skulpturer. Fett viste til en klappstol, nr 121 fra Østfold, produsert i Nederland i første halvdel av 1600-tallet.